ระเบียบท่าเรือแหลมฉบังว่าด้วยการออกบัตรอนุญาตผ่านเข้าออกในเขตศุลกากรท่าเรือแหลมฉบังพ.ศ.๒๕๔๖ โดยที่เป็นการสมควรปรับปรุงระเบียบเกี่ยวกับการออกบัตรอนุญาตผ่านเข้าออกในเขตศุลกากรท่าเรือแหลมฉบังให้เหมาะสมกับปัจจุบัน จึงให้วางระเบียบไว้ดังนี้ข้อ ๑ ระเบียบนี้เรียกว่า ระเบียบท่าเรือแหลมฉบังว่าด้วยการออกบัตรอนุญาตผ่านเข้าออกในเขตศุลกากรท่าเรือแหลมฉบัง พ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ นับแต่วันใช้ระเบียบนี้ให้ยกเลิกระเบียบท่าเรือแหลมฉบังว่าด้วยการออกบัตรอนุญาตผ่านเข้าออกในเขตศุลกากรท่าเรือแหลมฉบัง พ.ศ. ๒๕๓๙ รวมทั้งระเบียบหรือคำสั่งหรือประกาศอื่นใดที่ขัดหรือแย้งกับระเบียบนี้ข้อ ๔ ให้รองผู้อำนวยการท่าเรือแหลมฉบังรักษาการให้เป็นไปตามระเบียบนี้หมวดที่ ๑ประเภทบัตรอนุญาต ข้อ ๕ บัตรอนุญาต แบ่งเป็น ๔ ประเภทคือ๕.๑ บัตรอนุญาตบุคคลสำหรับผู้ประกอบการหรือลูกจ้างของผู้ประกอบการทุกประเภทที่เข้ามาปฏิบัติงานในเขตศุลกากรท่าเรือแหลมฉบังซึ่งต้องขอทำบัตรอนุญาตแสดงตนเพื่อผ่านเข้าออก๕.๒บัตรอนุญาตบุคคลชั่วคราว สำหรับผู้ที่มีความจำเป็นต้องเข้าไปในเขตศุลกากรท่าเรือแหลมฉบังเป็นการชั่วคราวนอกจากบุคคลตามข้อ ๕.๑๕.๓บัตรอนุญาตยานพาหนะส่วนบุคคล สำหรับรถยนต์และรถจักรยานยนต์ซึ่งเป็นยานพาหนะส่วนบุคคลของพนักงานท่าเรือแหลมฉบัง การท่าเรือแห่งประเทศไทยข้าราชการ หรือพนักงานองค์กรของรัฐ ผู้ประกอบการ บริษัท ห้างหุ้นส่วน และร้านค้าต่างๆ ที่ต้องนำยานพาหนะเข้าไปปฏิบัติงานในเขตศุลกากรท่าเรือแหลมฉบัง๕.๔บัตรอนุญาตยานพาหนะชั่วคราวสำหรับผู้ที่มีความจำเป็นต้องนำยานพาหนะเข้าไปในเขตศุลกากรท่าเรือแหลมฉบังเป็นการชั่วคราวแต่ไม่มีบัตรอนุญาตยานพาหนะส่วนบุคคลตามข้อ ๕.๓หมวดที่ ๒การออกบัตรอนุญาต ข้อ ๖ ข้าราชการ พนักงานองค์กรของรัฐผู้ประกอบการหรือลูกจ้างของผู้ประกอบการ บริษัท ห้างหุ้นส่วน และร้านต่าง ๆที่เข้ามาปฏิบัติงานในเขตศุลกากรท่าเรือแหลมฉบังเป็นประจำต้องยื่นคำขอมีบัตรอนุญาตพร้อมเอกสาร ดังต่อไปนี้๖.๑ บัตรอนุญาตบุคคล๖.๑.๑ หนังสือรับรองผู้ยื่นคำขออนุญาตจากบริษัท ห้างหุ้นส่วน ร้านต่าง ๆเสนอผู้อำนวยการท่าเรือแหลมฉบัง โดยระบุลักษณะการประกอบการ รายชื่อผู้ขอมีบัตรตำแหน่ง และจำนวนผู้ขอ และให้มีข้อความในหนังสือรับรองว่า หากบุคคลดังกล่าวฝ่าฝืนระเบียบคำสั่ง ประกาศ หรือกระทำการอย่างหนึ่งอย่างใดเป็นเหตุให้ท่าเรือแหลมฉบังเสียหายบริษัทยินยอมรับผิดชอบและยินดีชดใช้ค่าเสียหายนั้นๆ ทุกประการ ลงนามโดยผู้มีอำนาจกระทำการแทนบริษัทหรือห้างหุ้นส่วน หรือผู้ได้รับมอบอำนาจพร้อมทั้งประทับตราของบริษัทหรือห้างหุ้นส่วน (ถ้ามี)๖.๑.๒ สำเนาทะเบียนการค้าของกรมสรรพากร๖.๑.๓ สำเนาหนังสือรับรองการจดทะเบียนจากกระทรวงพาณิชย์๖.๑.๔ หนังสือรับรองตัวอย่างลายมือชื่อผู้จัดการ จำนวน ๓ตัวอย่างพร้อมประทับตราบริษัท หรือห้างหุ้นส่วน (ถ้ามี)๖.๑.๕ สำเนาบัตรประจำตัวประชาชนของผู้ขออนุญาต๖.๑.๖ รูปถ่ายผู้ขออนุญาตขนาด ๑ นิ้ว จำนวน ๒ รูป๖.๒บัตรอนุญาตยานพาหนะส่วนบุคคลของพนักงานท่าเรือแหลมฉบังการท่าเรือแห่งประเทศไทยข้าราชการ และพนักงานองค์กรของรัฐ๖.๒.๑ สำเนาทะเบียนยานพาหนะที่ผู้ขออนุญาตมีกรรมสิทธิ์หรือสำเนาสัญญาเช่าซื้อและสำเนาทะเบียนยานพาหนะพร้อมแบบคำขออนุญาตหากผู้ขอมิใช่ผู้มีกรรมสิทธิ์และมิใช่กรณีเช่าซื้อผู้ขออนุญาตจะต้องยื่นใบยินยอมให้ใช้ยานพาหนะจากผู้ที่มีกรรมสิทธิ์ประกอบการขออนุญาตด้วย๖.๒.๒ สำเนาบัตรประจำตัวข้าราชการ หรือสำเนาบัตรประจำตัวพนักงานองค์กรของรัฐยกเว้นผู้ขอทำบัตรที่เป็นพนักงานท่าเรือแหลมฉบัง การท่าเรือแห่งประเทศไทย๖.๒.๓ หนังสือรับรองจากผู้บังคับบัญชาซึ่งต้องเป็นพนักงานระดับหัวหน้าแผนกหรือข้าราชการระดับ ๖ ขึ้นไป๖.๓บัตรอนุญาตยานพาหนะส่วนบุคคลให้นำหลักฐานมาแสดงเช่นเดียวกับข้อ๖.๑โดยระบุชื่อ - สกุล ผู้ใช้รถ ตำแหน่ง หมายเลขทะเบียนรถ และจำนวนรวม หากผู้ขอมิใช่เป็นผู้มีกรรมสิทธิ์ในยานพาหนะส่วนบุคคลจะต้องให้ผู้มีกรรมสิทธิ์ให้ความยินยอมให้ใช้ยานพาหนะดังกล่าวประกอบคำขอด้วยข้อ ๗บุคคลใดประสงค์จะเข้าไปในบริเวณเขตศุลกากรท่าเรือแหลมฉบังเพื่อติดต่อธุรกิจหรือกิจส่วนตัวเป็นการชั่วคราวให้แจ้งความจำนงพร้อมแสดงหลักฐานหรือความจำเป็นดังกล่าวเพื่อขอรับบัตรอนุญาตชั่วคราว ณ หมวดรักษาความปลอดภัยกองกลาง ท่าเรือแหลมฉบังให้หมวดรักษาความปลอดภัยกองกลาง ท่าเรือแหลมฉบัง ตรวจสอบเอกสารหลักฐานหรือบุคคลที่ต้องการเข้าไปติดต่อธุรกิจหรือกิจส่วนตัวโดยละเอียดเมื่อทราบแน่ชัดและมีเหตุผลสมควรให้ออกบัตรอนุญาตผ่านชั่วคราวดังนี้๗.๑บัตรอนุญาตยานพาหนะชั่วคราว ในกรณีนำยานพาหนะของตนเองผ่านเข้าไปโดยบุคคลนั้นต้องมอบบัตรประจำตัวประชาชนหรือใบอนุญาตขับขี่ไว้เป็นหลักฐานและให้นำมาแลกเปลี่ยนคืนเมื่อผ่านออก๗.๒บัตรอนุญาตบุคคลชั่วคราว ในกรณีผ่านเข้าไปโดยยานพาหนะรับจ้างโดยบุคคลนั้นต้องมอบบัตรประจำตัวประชาชนหรือเอกสารอย่างหนึ่งอย่างใดของทางราชการที่ระบุสถานะของผู้ขออนุญาตไว้เป็นหลักฐานและให้นำมาแลกเปลี่ยนคืนเมื่อผ่านออก๗.๓กรณีลูกเรือที่มีความประสงค์จะขึ้นบกโดยผ่านเข้าออกเขตศุลกากรท่าเรือแหลมฉบังให้แสดงหนังสือเดินทางและเอกสารที่ด่านตรวจคนเข้าเมืองออกให้ต่อเจ้าหน้าที่รักษาความปลอดภัยหมวดที่ ๓การทำบัตรค่าธรรมเนียม และอายุบัตร ข้อ ๘ผู้ที่ประสงค์จะขอทำบัตรอนุญาตผ่านเข้าออกในเขตศุลกากรท่าเรือแหลมฉบังสำหรับบุคคลและยานพาหนะทุกประเภท เพื่อปฏิบัติงานหรือประกอบธุรกิจภายในเขตศุลกากรท่าเรือแหลมฉบังให้ติดต่อขอทำบัตรได้ที่หมวดรักษาความปลอดภัยกองกลาง ท่าเรือแหลมฉบังข้อ ๙ อัตราค่าธรรมเนียมบัตรอนุญาต๙.๑ บัตรอนุญาตบุคคล อัตรา ๒๐๐ บาท/บัตร๙.๒รถยนต์นั่งหรือรถบรรทุก ๔ ล้อ อัตรา๒๐๐ บาท/บัตร๙.๓ รถจักรยานยนต์ อัตรา ๒๐๐ บาท/บัตร๙.๔ รถยนต์บรรทุก ๖ล้อ อัตรา ๔๐๐ บาท/บัตรค่าธรรมเนียมดังกล่าวยังไม่รวมภาษีมูลค่าเพิ่ม(VAT) ที่จัดเก็บตามกฎหมาย สำหรับยานพาหนะส่วนบุคคลของพนักงานท่าเรือแหลมฉบังการท่าเรือแห่งประเทศไทย ข้าราชการ หรือพนักงานองค์กรของรัฐ ให้ได้รับการยกเว้นการเสียค่าธรรมเนียมข้อ ๑๐ อายุบัตรอนุญาต๑๐.๑ บัตรอนุญาตบุคคล๑๐.๑.๑ บัตรอนุญาตบุคคล สำหรับพนักงานบริษัทผู้ประกอบการท่ากำหนดให้หมดอายุภายใน ๕ ปี โดยสิ้นสุดภายในวันที่ ๓๑ ธันวาคม ของทุก ๕ ปีโดยเริ่มในปีที่ประกาศแก้ไขระเบียบเป็นต้นไป๑๐.๑.๒ บัตรอนุญาตบุคคล นอกจากข้อ ๑๐.๑.๑ กำหนด ให้มีอายุ ๒ ปี โดยสิ้นสุดภายในวันที่ ๓๑ ธันวาคม ของทุก ๒ ปี๑๐.๒บัตรอนุญาตยานพาหนะ กำหนดให้หมดอายุภายใน ๒ ปี โดยสิ้นสุดภายในวันที่ ๓๑ ธันวาคมของทุก ๒ ปี๑๐.๓การต่อบัตรอนุญาต ให้ดำเนินการยื่นคำร้องขอทำบัตรใหม่ก่อนวันหมดอายุไม่น้อยกว่า ๓๐วัน พร้อมยื่นหลักฐานเช่นเดียวกับข้อ ๖ และบัตรอนุญาตเดิมหมวดที่ ๔การเดินรถในเขตศุลกากรท่าเรือแหลมฉบัง ข้อ ๑๑ยานพาหนะทุกชนิดที่เข้ามาในเขตศุลกากรท่าเรือแหลมฉบัง นอกจากต้องปฏิบัติตามกฎหมายว่าด้วยการจราจรแล้วยังต้องปฏิบัติดังต่อไปนี้๑๑.๑ภายในเขตศุลกากรท่าเรือแหลมฉบังให้รถยนต์ใช้ความเร็วไม่เกินชั่วโมงละ ๔๐ กิโลเมตรและรถจักรยานยนต์ไม่เกินชั่วโมงละ ๓๐ กิโลเมตร๑๑.๒ให้ผู้ขับขี่รถจักรยานยนต์และผู้โดยสารที่จะผ่านเข้าออกภายในเขตศุลกากรท่าเรือแหลมฉบังสวมหมวกนิรภัยในขณะขับขี่๑๑.๓ต้องปฏิบัติตามกฎและเครื่องหมายจราจรที่ท่าเรือแหลมฉบังติดตั้งหรือแสดงไว้หากละเมิดหรือฝ่าฝืนท่าเรือแหลมฉบังจะทำหนังสือเตือน ๓ ครั้งรวมทั้งอาจพิจารณาห้ามนำยานพาหนะผ่านเข้าออกในเขตศุลกากรท่าเรือแหลมฉบังต่อไป๑๑.๔ต้องปฏิบัติตามกฎ ระเบียบ คำสั่ง ประกาศของท่าเรือแหลมฉบังโดยเคร่งครัด๑๑.๕ขณะผ่านประตูเพื่อเข้าหรือออกจากเขตศุลกากร ต้องหยุดหรือชะลอความเร็วรวมทั้งในเวลากลางคืนให้หรี่หรือปิดไฟใหญ่เพื่ออำนวยความสะดวกให้เจ้าหน้าที่รักษาความปลอดภัยตรวจสอบบัตรอนุญาตและตรวจภายในยานพาหนะได้ความในวรรคก่อนนี้ไม่ใช้บังคับแก่ยานพาหนะที่ต้องปฏิบัติงานในกรณีฉุกเฉินและจำเป็นประกาศณ วันที่ ๒๐ สิงหาคม พ.ศ.๒๕๔๖ธีรยุทธ ทุมมานนท์ผู้อำนวยการท่าเรือแหลมฉบังปฏิบัติการแทนผู้อำนวยการการท่าเรือแห่งประเทศไทยมยุรี/พิมพ์๒๖ กุมภาพันธ์๒๕๔๗สุมลรัตน์/ศุภสรณ์/ตรวจ๑๒ เมษายน ๒๕๔๗A+Bปิยะธิดา/ปรับปรุง๑๓ พฤศจิกายน๒๕๖๐[๑] ราชกิจจานุเบกษาเล่ม ๑๒๐/ตอนพิเศษ๑๒๐ ง/หน้า๕๐/๑๕ตุลาคม ๒๕๔๖